Oulun seudun liikenne

Oulun seudun liikenne (lyh. OSL, vuoteen 2022 asti Oulun joukkoliikenne) on Oulun seudulla toimiva julkisen liikenteen viranomainen. Liikenteen järjestämisestä vastaa kunnallinen Oulun joukkoliikenne, joka muun muassa suunnittelee aikataulut ja vastaa lippujärjestelmästä. Itse liikennöinnin hoitavat yksityiset liikennöitsijät, joilta kaupunki tilaa liikenteen kilpailutuksen jälkeen. Reitistön muodostavat kolme keskustan tuntumassa liikennöivää lähilinjaa (ent. city)-linjaa, 15 kaupunkilinjaa ja 25 seutulinjaa.

Paikallisliikenteessä on käytössä Waltti-lippujärjestelmä, maksu menee siis vyöhykkeiden mukaan (Oulussa olevat vyöhykkeet: Lähi (ent. A-City), A, B, C ja D). Yhden vyöhykkeen alueella on ilmainen vaihto-oikeus toiseen linja-autoon 60 minuutin ajan matkan alkamisesta, kahden ja kolmen vyöhykkeen-alueella on ilmainen vaihto oikeus 80 minuutin ajan matkan alkamisesta. Neljän vyöhykkeen alueella ilmainen vaihto-oikeus on 120 minuuttia.

Keskustan alueella linja-autot käyttävät pääosin Torikatua ja Saaristonkatua, joista ensiksi mainittu on keskeisimmiltä osiltaan varattu pelkästään joukkoliikenteelle. Vuonna 2019 paikallisliikenteessä tehtiin 9,6 miljoonaa matkaa.

Kesäisin matkailijoita palvelee Suomen ensimmäinen junabussi, Potnapekka, joka on ollut liikenteessä vuodesta 1989.

Ennen heinäkuuta 2014 Oulussa ei ollut kunnallista liikennelaitosta, vaan linja-autoliikenteestä vastasivat yksityiset liikennöitsijät, paikallisliikennettä hoitanut Koskilinjat sekä seutuliikennettä hoitaneet V. Alamäki, A. Mörö ja Kylmäsen Liikenne. Nykyään paikallisliikennettä hoitaa Koiviston Auto Oulu, Revon Turistiliikenne ja Oubus. Oubus ajaa myös Ely-keskuksen linjaa 59 Oulu–Hailuoto.

Osana seudullisen joukkoliikenteen kehittämistä Oulu on ottanut käyttöön lähibussit (ent. citybussit), jotka kiertävät keskustan tuntumassa neljällä eri linjalla alueilla, joilta joukkoliikenne on aiemmin puuttunut. Lähibussiliikenne oli ostoliikennettä jo ennen joukkoliikenteen järjestämisvastuun siirtymistä kaupungille, ja sen suunnittelusta vastasi kaupungin tekninen keskus. Lähibussiliikenteessä on käytössä paikallisliikennettä halvempi taksa, lähibussiliikenne kuuluu Lähi-vyöhykkeeseen. Rakenteeltaan citybussit ovat pieniä pakettiauton alustalle rakennettuja linja-autoja.

Kaukoliikenteen linja-autoyhteyksiä Oulusta on eri puolille Suomea. Kaukoliikenteen solmukohtana toimii rautatieaseman vieressä sijaitseva Oulun linja-autoasema, joka on valmistunut vuonna 1983.

Lähimaksu otettiin käyttöön maksuvälineeksi syksyllä 2021.

Nobina voitti vuonna 2023 kilpailutuksessa linjat 1, 2, 2N, 3, 5 ja 5N. Nobinan ajamana linjat alkavat kesällä 2024.

Oulun joukkoliikenteen linjat, talvi 2023–24

Kaupunkilinjat

Seutulinjat

Lähibussit

Viikonlopun yölinjat

Katso myös 
 Oulun liikenne

Lähteet

Aiheesta muualla 

 Oulun seudun liikenne

Suomen joukkoliikenne
Oulun liikenne
Kempeleen liikenne